sagorsarker/bangla-wikipedia huggingface dataset:
শেখ আফজাল হোসেন

শেখ আফজাল হোসেন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শেখ আফজাল হোসেনের জন্ম নড়াইল জেলার লোহাগড়া উপজেলার কাশিপুর ইউনিয়নের ধোপাদহ গ্রামে। পাঁচ ভাই ও চার বোনের মধ্যে তিনি সবার বড়। তার বাবার নাম জসিমউদ্দীন এবং মায়ের নাম আয়মনা খাতুন। তার স্ত্রীর নাম রাবেয়া বেগম। তাদের তিন ছেলে ও চার মেয়ে।
পাকিস্তানি সেনাবাহিনীতে চাকরি করতেন শেখ আফজাল হোসেন। ১৯৭১ সালে কর্মরত ছিলেন কুমিল্লা সেনানিবাসে। ২৫ মার্চ আক্রান্ত হওয়ার পর অন্যান্যদের সঙ্গে বিদ্রোহ করে সেনানিবাসের ভেতরে প্রতিরোধযুদ্ধে যোগ দেন। ২৭ মার্চ সন্ধ্যায় তিনি সেনানিবাস ছেড়ে যান। পরে ২ নম্বর সেক্টরের মতিনগর সাব-সেক্টর এলাকায় গেরিলা যুদ্ধ করেন। তাকে একটি গেরিলা দল পরিচালনার দায়িত্ব দেওয়া হয়। বুড়িচং, দেবীদ্বার, মুরাদনগর ও চান্দিনা থানার কিছু অংশে তারা গেরিলা যুদ্ধ করেন। বেশ কটি সফল অপারেশনে নেতৃত্ব দেন শেখ আফজাল হোসেন।
১৯৭১ সালের ২১ জুলাই সকালে শেখ আফজাল হোসেন খবর পেলেন, পাকিস্তানি সেনাবাহিনীর সহযোগী একদল ইস্ট পাকিস্তান সিভিল আর্মড ফোর্সড (ইপিসিএএফ) কুমিল্লা থেকে বুড়িচং উপজেলায় আসছে। খবর পেয়েই সিদ্ধান্ত নিলেন তাদের অ্যামবুশ করার। তখন বুড়িচং থানা ছিল একটি গুরুত্বপূর্ণ স্থান। পাশেই ভারতের ত্রিপুরা রাজ্যের সীমান্ত। এই এলাকা দিয়েই ভারত থেকে মুক্তিযোদ্ধারা ঢাকা ও অন্যান্য স্থানে যাতায়াত করতেন। সে জন্য পাকিস্তানি সেনাবাহিনী ও তাদের এদেশীয় সহযোগীরা এই এলাকায় বেশি বিচরণ করত। মুক্তিযোদ্ধারা প্রায়ই সীমান্ত অতিক্রম করে পাকিস্তানি সেনাদের ওপর ঝটিকা আক্রমণ চালাতেন।
সিদ্ধান্ত অনুযায়ী, শেখ আফজাল হোসেনের নেতৃত্বে ২৭ জন মুক্তিযোদ্ধা গোপনে অবস্থান নিলেন বুড়িচং থানার সাধবপুর গ্রামে। ঝোপঝাড় বা গাছের আড়ালে তারা ওত পেতে থাকেন। একসময় তারা দেখতে পেলেন, মাঠের ভেতর দিয়ে ইপিসিএএফরা দল বেঁধে আসছে। তারা কল্পনাও করেনি সামনের বিপদ সম্পর্কে। তখন সকাল আনুমানিক নয়টা। মুক্তিযোদ্ধারা অপেক্ষায় আছেন ইপিসিএএফরা অস্ত্রের গুলির আওতায় আসার জন্য। তারা বেশির ভাগ অস্ত্রের আওতায় আসামাত্র গর্জে উঠল তাদের সবার অস্ত্র। গুলিবিদ্ধ হয়ে মাটিতে গড়িয়ে পড়ল কয়েকজন। হকচকিত ইপিসিএএফরা দৌড়াদৌড়ি করে যে সেখানে পারল পজিশন নিল। বিপর্যয় কাটিয়ে ইপিসিএএফরাও প্রবলভাবে পাল্টা আক্রমণ করে। শুরু হয় যুদ্ধ এবং চলে সন্ধ্যা পর্যন্ত। এ যুদ্ধে শেখ আফজাল হোসেন ও তার কয়েকজন সঙ্গী যথেষ্ট সাহস ও বীরত্ব প্রদর্শন করেন। ইপিসিএএফ ছিল তাদের চেয়ে দ্বিগুণেরও বেশি। আর তারা ছিলেন মাত্র ২৮ জন। সন্ধ্যার পর ইপিসিএএফরা পিছু হটে বুড়িচং থানায় আশ্রয় নেয়। যুদ্ধে ইপিসিএএফের ৩০ জন নিহত হয়। ছয়জন তাদের হাতে ধরা পড়ে। মুক্তিবাহিনীর নায়েক কবির শহীদ এবং শেখ আলম ও আবদুল আলিম আহত হন।
সাক্সাইওয়াম্যান

সাক্সাইওয়াম্যান, সাকসাইওয়াম্যান, সাসাওয়াম্যান, সাক্সাওয়াম্যান, সাক্সাহুয়াম্যান, সাসাইওয়াম্যান বা সাকসাক ওয়াম্যান (কেচুয়া ভাষা ওয়াম্যান বাজপাখি বা পরিবর্তনশীল হক, বিজড়িত বানান Sacsayhuamán, Sacsayhuaman, Sacsahuaman, Saxahuaman ও অন্যান্য) হলো পেরুর কোস্কো শহরের উত্তরের উপকণ্ঠে একটি প্রাসাদ যা ইনকা সাম্রাজ্যের ঐতিহাসিক রাজধানী।
২০১৭ খাতৌলী রেল দুর্ঘটনা

১৯ আগস্ট ২০১৭, উত্তর ভারতের মুজাফফরনগর জেলার খাতৌলীর কাছে কলিঙ্গ উৎকল এক্সপ্রেস ট্রেন লাইনচ্যুত হয়, যার ফলে একাধিক মৃত্যু হয়।এই দুর্ঘটনায় কমপক্ষে ২৩ জন নিহত এবং ১২৩ জন আহত হয়। 
এক বছরেরও কম সময়ের মধ্যে ভারতে এই দুর্ঘটনা সাধারণভাবে ২০১৭ সালে চতুর্থ প্রধান যাত্রী ট্রেন দুর্ঘটনা এবং উত্তরপ্রদেশের তৃতীয় রেল দুর্ঘটনা। নভেম্বর ২০১৬ সালে, উত্তর প্রদেশে ১৪৬ জন নিহত হয় ইন্দোর-পাটনা এক্সপ্রেস ট্রেনের ১৪ টি রেল বগি ট্র্যাক থেকে বেরিয়ে আসার জন্য।
এর আগে ২০১৬ সালের জানুয়ারিতে দক্ষিণাঞ্চলীয় আন্ধ্রপ্রদেশের বনভূমিতে হিরকান্দ এক্সপ্রেস ট্রেনের ৯ কোচ এবং ইঞ্জিন লাইনচুত্য হয়ে যাওয়া ৪১ জন নিহত হন। 
১৯ আগস্ট ২০১৭, প্রায় ৫:৪৫ অপরাহ্ন (ভারতীয় প্রমাণ সময়), উত্তর প্রদেশের মুজাফফরনগর জেলার খাতৌলীর কাছাকাছি লাইচুত্য হয় কালীঙ্গ উৎল এক্সপ্রেস এর ২৩ টি কোচ মধ্যে ১৪ টি কোচ।ট্রেনটি ওড়িশার পুরি থেকে উত্তরাখণ্ডে হরিদ্বার আসছিল।
উত্তর প্রদেশের পুলিশ জানায়, দুর্ঘটনায় ২৩ জন নিহত হয়েছে। উত্তরপ্রদেশের শিল্প উন্নয়ন মন্ত্রী সন্তোষ মাহেনার মতে, ৭৪ জন আহত যাত্রীকে বিভিন্ন হাসপাতালে ভর্তি করা হয়েছে। 
মিডিয়া ফুটেজ দেখিয়েছেন কোচ গুলি একে অপরটির উপর উঠে গেছে এবং একটি কোচ ট্র্যাকের পাশে একটি ঘরে ধাক্কা দেয়। জাতীয় দুর্যোগ প্রতিক্রিয়া ফোর্স (এনডিআরএফ) কর্মীরা উদ্ধার কর্মে যোগদানের জন্য ঘটনাস্থলে পৌঁছে। উদ্ধারকারীরা ক্ষতিগ্রস্ত কোচগুলির ভিতরে পৌঁছানোর জন্য ধাতু কর্তনকারী এবং ক্রেন ব্যবহার করত।
ভারতীয় রেল মন্ত্রকের মতে দুর্ঘটনার পর তিনটি ট্রেন বাতিল করা হয় এবং ছয়টি স্থানান্তর করা হয়। ১৪৫২১/১৪৫২২ অম্বুলা-দিল্লি-অম্বাল ইন্টার্যাসিটি এক্সপ্রেস, ১৮৪৭৮ হরিদ্বার-পুরী কলিঙ্গ উৎকল এক্সপ্রেস এবং ১৪৬৮২ জলন্ধর-নতুন দিল্লি ইন্টার্যাসিটি এক্সপ্রেস বাতিল করা হয়।রেলওয়ে কিছু হেল্পলাইন নম্বরও চালু করেছিল যোগাযোগের জন্য।
ভারতের রেলমন্ত্রী সুরেশপ্রবাহ ঘোষণা করেছেন যে যারা তাদের প্রাণ হারিয়েছে তাদের আত্মীয়দের কাছে ৩.৫ লাখ টাকা এবং যারা গুরুতরভাবে আহত যাত্রীদের জন্য ৫০,০০০ টাকা প্রদান করা হবে রেলের থেকে। তিনি আরও ঘোষণা করেন ২৫,০০০ টাকা প্রধান করা হবে যে সমস্ত যাত্রীরা ছোটখাট আঘাত পেয়েছে তাদের।
ভারতীয় প্রধানমন্ত্রী নরেন্দ্র মোদি একটি ধারাবাহিক টুইটে দুর্ঘটনা জন্য দুঃখ্য প্রকাশ করেন। তিনি আরো বলেন, "আমার চিন্তা মৃত ব্যক্তির পরিবারের সাথে থাকবে, আমি চাই যারা আহত হয়েছেন তার দ্রুত সুস্থ হয়ে উঠুন।" রেললাইন মন্ত্রণালয়ের পরিস্থিতি খুব ঘনিষ্ঠভাবে পর্যবেক্ষণ করা হচ্ছে।রেলওয়ে মন্ত্রণালয় ও ইউপি সরকার ট্রেন লাইনের পেছনে সব সম্ভব এবং প্রয়োজনীয় সমস্ত সহায়তা প্রদান করছে। 
ভারতীয় রাষ্ট্রপতি রাম নাথ কোবিন্দ বলেন, "ইউপিতে ট্রেন লাইনচ্যুত হয়ে পড়েছে; আমার চিন্তা মৃত এবং তাদের পরিবারের সাথে আছে। আহতদের উদ্ধার করা হচ্ছে এবং ত্রাণ প্রদান করা হচ্ছে।"
রামপুরহাট গভর্মেন্ট পলিটেকনিক

রামপুরহাট সরকারী পলিটেকনিক, পশ্চিমবঙ্গের বীরভূম জেলার রামপুরহাটের একটি সরকারি পলিটেকনিক।এই পলিটেকনিক কলেজ পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং নিউ দিল্লির এআইসিটিই (AICTE), দ্বারা স্বীকৃত।এই পলিটেকনিক কলেজটিতে সিভিল, ডিপ্লোমা কোর্সে এবং জরিপ প্রকৌশল ডিগ্রি প্রদান করা হয়।
যোগাযোগ - 
রামপুরহাট থেকে দুনিগ্রাম রোড ধরে হাঁসন তিন মাথা মোড় বা দুনিগ্রাম -এ নেমে ৩ কিলোমিটার দূরে অবস্থিত এই কলেজ।
সেন্ট্রাল ক্যালকাটা পলিটেকনিক

সেন্ট্রাল ক্যালকাটা পলিটেকনিক, পশ্চিমবঙ্গের কলকাতা শহরের একটি সরকারি পলিটেকনিক।এই পলিটেকনিক কলেজ পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং নিউ দিল্লির এআইসিটিই (AICTE), দ্বারা স্বীকৃত।এই পলিটেকনিক কলেজটিতে ডিপ্লোমা কোর্সে ডিগ্রি প্রদান করা হয়।
১৯৬৩ সালে প্রতিষ্ঠার সময় সেন্ট্রাল কলকাতা পলিটেকনিক অন্য দুটি ইনস্টিটিউটের সাথে একটি স্পনসর্ড ইনস্টিটিউট ছিল: ইনস্টিটিউট অব হোটেল ম্যানেজমেন্ট অ্যান্ড কেটারিং টেকনোলজি এবং ন্যাশনাল ইনস্টিটিউট ফর টেকনিকাল ট্রেসিং এন্ড রিসার্চ।পশ্চিমবঙ্গ সরকার ১৯৭৪ সালে ইনস্টিটিউটের দায়িত্ব নেয়। পলিটেকনিক কলেজটিতে মেকানিক্যাল, ইলেকট্রিক্যাল, ইলেকট্রনিক্স ও টেলিযোগাযোগ এবং ডিপ্লোমা কোর্সে ডিপ্লোমা কোর্স এবং কম্পিউটার বিজ্ঞান ইঞ্জিনিয়ারিং কোর্স প্রদান করে।এটি মেডিকেল ইলেকট্রনিক্স মধ্যে পোস্ট ডিপ্লোমা কোর্স পরিচালনা করে।এই কোর্স এআইসিটিই ( AICTE) এবং পশ্চিমবঙ্গ রাষ্ট্রীয় কারিগরী পরিষদ দ্বারা স্বীকৃত হয়।
সিঙ্গলীলা পর্বতশ্রেণী

সিঙ্গলিলা রিজ পশ্চিমবঙ্গ হিমালয়ের দক্ষিণ-পশ্চিমে অংশ থেকে সিকিমএর মধ্য দিয়ে উত্তর-পশ্চিমে পশ্চিমবঙ্গএর অংশে চলেগেছে। নেপালের ইলাম জেলার এই রিজির পশ্চিমাংশে অবস্থিত। এই রিজ হিমালয় পর্বতমালার দিক থেকে পশ্চিমে পশ্চিমবঙ্গের পাহাড়ী পর্বতমালাকে পৃথক করে। পশ্চিমবঙ্গের সর্বোচ্চ পর্বতশৃঙ্গ, সান্দাকফু ( ৩,৬৩৬ মিটার (১১,৯২৯ ফুট)) এবং ফালুট (২,৬০০ মিটার (১১,৮০০ ফুট)) এই পর্বতশ্রেণীতে অবস্থিত।সিঙ্গালিলা ন্যাশনাল পার্ক রিজকে অন্তর্ভুক্ত করেছে।এটি কাঞ্চনজঙ্গা এবং মাউন্ট এভারেস্টএর মতামতের জন্য উল্লেখযোগ্য। মনবেঞ্জন থেকে সান্ডাকফু ও ফালুট পর্যন্ত পথচিহ্ন যাত্রা ভ্রমণকারীদের মধ্যে জনপ্রিয়, যেমন পর্বত বাইকিং।
ভোলা সরকারি পলিটেকনিক ইনস্টিটিউট

ভোলা পলিটেকনিক ইনস্টিটিউট (বিএইচপিআই) বাংলাদেশের সবচেয়ে বড় দ্বীপ ভোলায় অবস্থিত একটি কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৫ সালে প্রতিষ্ঠিত হয়। চারটি বিভাগ নিয়ে কার্যক্রম শুরু করা এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৪টি বিভাগ চলমান রয়েছে।
ভোলা পলিটেকনিক ইনস্টিটিউট, বরিশাল বিভাগের ভোলা জেলার বোরহানউদ্দিন উপজেলায় অবস্থিত। ভোলা শহর থেকে প্রতিষ্ঠানটি ২৫ কিলোমিটার এবং বোরহানউদ্দিন উপজেলা শহর থেকে প্রায় ২ কিলোমিটার দূরে ভোলা-চরফ্যাশন মহাসড়কের পাশেই অবস্থিত।
মূল ক্যাম্পাসে পাঁচতলা বিশিষ্ট ২টি ভবন এবং দুই তলা বিশিষ্ট ২টি ভবন, এদের তিনটি প্রাতিষ্ঠানিক ভবন ও একটি প্রশাসনিক ভবন। এছাড়া ওয়ার্কশপ কক্ষ, অফিস, লাইব্রেরী, ল্যবরেটরী, একটি ৫০০ ধারণ ক্ষমতা সম্পন্ন অডিটোরিয়াম,হার্ডওয়্যার ল্যাব, সফটওয়্যার ল্যাব এবং ওয়াই-ফাই সহ একটি মাল্টিমিডিয়া নেটওয়ার্কিং ল্যাব।
আবাসিক স্থলে রয়েছে অধ্যক্ষ এবং টিচার্স কোয়ার্টার। প্রতিষ্ঠানটির ছাত্র-ছাত্রীদের জন্য কোনো হোস্টেল ব্যবস্থা নেই। এছাড়াও রয়েছে একটি মসজিদ এবং শহীদ মিনার। প্রতিষ্ঠানটি সর্বত্র সিসিটিভি ক্যামেরা ধারা নিয়ন্ত্রিত এবং ক্লাস ও পরীক্ষা হলেও সিসিটিভি ক্যামেরা বিদ্যমান।
একাডেমিক টেকনোলজি সমূহের মধ্যে রয়েছে:
প্রতিটি ডিপার্টমেন্টে ১ম শিফট ও ২য় শিফট চালু আছে।
পূর্ব-পশ্চিম ও উত্তর-দক্ষিণ করিডোর

ভারতীয় জাতীয় মহাসড়ক কর্তৃপক্ষ কর্তৃক গৃহীত ন্যাশনাল হাইওয়ে ডেভেলপমেন্ট প্রজেক্টের দ্বিতীয় পর্যায়ে পূর্ব-পশ্চিম ও উত্তর-দক্ষিণ করিডোর হয়।এটি বর্তমানে ভারতের বৃহত্তম সড়ক নির্মাণ প্রকল্প।এই প্রকল্পের অধীনে শ্রীনগর, কন্যাকুমারী, পোরবন্দর এবং সিলচরের চারটি শহর চার-লেন এবং ছয়-লেন মহাসড়কের দ্বারা সংযুক্ত হবে।পূর্ব-পশ্চিম ও উত্তর-দক্ষিণের করিডোর মোট দৈর্ঘ্য ৭,৩০০ কিলোমিটার, যার মধ্যে ৬,৩৭৫ কিমি চার-রাস্তার রাস্তা ৩১ মার্চ ২০১৫ সমাপ্তির মাধ্যমে সম্পন্ন হয় ।
পূর্ব-পশ্চিম ও উত্তর-দক্ষিণের করিডর একে অপরকে ঝাঁসি শহর অতিক্রম করে, পূর্ব-পশ্চিম ও উত্তর-দক্ষিণের করিডোর এবং স্বর্ণ চতুর্ভুজির মধ্যে নিম্নলিখিত জাতীয় মহাসড়ক একই হবে:
জাতীয় সড়ক ১ উরি থেকে বারামুলা, শ্রীনগর, সোনামার্গ, জোজি লা, দ্রাস, কার্গিল এবং লেহ পর্যন্ত যায়। রুটটি উচ্চ পর্বতের মধ্য দিয়ে যায় এবং বেশিরভাগ রাস্তা টি পাহাড়ের পাশে আটকে যায়। এনএইচ হল লাদাখ অঞ্চলের লাইফলাইন। একটি বিকল্প রুট, লেহ-মানালি হাইওয়ে, বিদ্যমান কিন্তু এটি এমনকি উচ্চতর পর্বত পাসের উপর আরোহণ করে। জাতীয় সড়ক ১ ভারত-পাকিস্তান সীমান্তের কাছে দিয়ে গেছে।
২০০৩-এর হোক্কাইদো ভূমিকম্প

২০০৩ হোক্কাইদো ভূমিকম্পটি বৈজ্ঞানিকভাবে নামকরণ করা হয়। এটি ২৬ সেপ্টেম্বর স্থানীয় সময় ০৪:৫০ (১৯:৫০ ইউটিসি, ২৫ সেপ্টেম্বর) জাপানের হোক্কাইদো উপকূলে আঘাত হানে।ভূমিকম্পটির কেন্দ্রীয় গভীরতা ২৭ কিলোমিটার (১৭ মাইল) যা রিক্টার পরিমাপকে ৮.৩ মাত্রাতে পরিমাপ করা হয়।এটি ২০০৩ সালের সবচেয়ে শক্তিশালী ভূমিকম্প হিসেবে চিহ্নিত করা হয়,একই সাথে ১৯০০ সালের আধুনিক রেকর্ড-সংরক্ষণ শুরু হওয়ার পর থেকে জাপানে আঘাত করা সবচেয়ে তীব্র ভূমিকম্পের মধ্যে একটি হিসেবে বিবেচিত হয়।
চার্লস কেলেওয়ে

চার্লস (চার্লি) কেলেওয়ে (; জন্ম: ২৫ এপ্রিল, ১৮৮৬ - মৃত্যু: ১৬ নভেম্বর, ১৯৪৪) লিসমোর এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১০ থেকে ১৯২৮ সময়কালে অস্ট্রেলিয়ার পক্ষে ২৬ টেস্টে অংশগ্রহণ করেছেন চার্লস কেলেওয়ে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন।
প্রথম বিশ্বযুদ্ধ শুরু হওয়ার পূর্বে ও বিশ্বযুদ্ধ শেষ হবার পরে খেলেছেন তিনি। ১৯১১-১২ মৌসুমে ইংল্যান্ড সফরে যান ও প্লাম ওয়ার্নারের নেতৃত্বাধীন ইংরেজ দলের বিপক্ষে খেলেন তিনি। ঐ সিরিজে তিনি ৪১.৫০ গড়ে কেবলমাত্র ৬ উইকেট পান। তবে, ১৯১২ সালের ত্রি-দেশীয় প্রতিযোগিতায় তিনি স্বরূপ ধারণ করেন। ছয় টেস্টে অংশ নিয়ে ৩৬০ রান তুলেন। ম্যানচেস্টারে ১১৪ ও লর্ডসে ১০২ রান তুলেন তিনি। উভয় ক্ষেত্রেই প্রতিপক্ষ ছিল দক্ষিণ আফ্রিকা দল। এছাড়াও, ৫/৩৩ নিয়ে ব্যক্তিগত সেরা বোলিং পরিসংখ্যান গড়েন।
অস্ট্রেলীয় সেনাবাহিনীর ক্যাপ্টেন হিসেবে দায়িত্ব পালন করেন। যুদ্ধ শেষ হলে ইংল্যান্ডে অবস্থান করেন ও দায়িত্ব থেকে অব্যহতি নেয়ার পূর্ব-পর্যন্ত অস্ট্রেলিয়ান ইম্পেরিয়াল ফোর্স ট্যুরিং একাদশের অধিনায়কত্ব করেন।
দীর্ঘদিন অসুস্থ থাকার পর সিডনিতে তার দেহাবসান ঘটে।
ভোলা দ্বীপ

ভোলা দ্বীপ (দক্ষিণ শাহবাজপুর নামেও পরিচিত) হচ্ছে বাংলাদেশের বৃহত্তম দ্বীপ যার আয়তন ১২২১ বর্গ কিলোমিটার। এটা বরিশাল বিভাগের অন্তর্গত ভোলা জেলার বেশীরভাগ এলাকা জুড়ে অবস্থিত।
ভোলা দ্বীপ মেঘনা নদীর মোহনায় অবস্থিত। ঢাকা থেকে বরিশাল হয়ে ভোলায় যেতে ফেরী এবং লঞ্চ পরিষেবা রয়েছে।
এই দ্বীপটি দীর্ঘ এবং এর জনসংখ্যা ১.৭ মিলিয়ন। ১৭৭৬ সালের মানচিত্র অনুযায়ী ভোলা দ্বীপকে ডিম্বাকৃতির দেখানো হলেও বর্তমানে মেঘনা নদীর ভাঙ্গনের ফলে এর আকৃতি আরো বিস্তৃত হয়েছে। এর সর্বোচ্চ উচ্চতা সমুদ্র পৃষ্ঠ থেকে মাত্র ৬ ফুট।
ভোলা দ্বীপ মহিষের দইয়ের জন্য পরিচিত, যা বাংলাদেশে অনন্য। এর জন্য যে প্রক্রিয়াটি বহুদিন ধরে চলে আসছে, তা আজও অপরিবর্তনীয়। এই দই ঐতিহ্যবাহী মাটির পাত্রে তৈরি করা হয় এবং এই প্রক্রিয়ায় ১৮ ঘণ্টার মতো সময় লাগে। এই দ্বীপে এই খাদ্যটি জনপ্রিয় এবং বিভিন্ন ধরনের অনুষ্ঠান, যেমন- বিবাহ, উৎসব এবং অন্যান্য বিশেষ অনুষ্ঠানে পরিবেষণ করা হয়।
১৯৯৪ সালে শাহবাজপুরে প্রাকৃতিক গ্যাস আবিষ্কার হওয়া সত্ত্বেও এই দ্বীপে বিদ্যুতের দীর্ঘস্থায়ী সমস্যায় ভুগছিল। এজন্য সরকার ২০১৫ সালের আগস্টে এখানে পাওয়ার প্ল্যান্ট স্থাপন করে। রাষ্ট্রায়ত্ব পাওয়ার গ্রিড কোম্পানি অব বাংলাদেশ ভোলা দ্বীপ থেকে বোরহানউদ্দিন দ্বীপে হাই ভোল্টেজ ট্রান্সমিশন লাইন টেনে নিয়েছে।
ভোলায় ১৪ কমিউনিটি রেডিও স্টেশন রয়েছে।
১৯৭০ সালে ভোলা ঘূর্ণিঝড়ের কবলে পড়ে ব্যাপক ক্ষয়ক্ষতির সম্মুখীন হয়, যা ভোলা দ্বীপের দক্ষিণদিককে একেবারে ধ্বংস করে দেয় এবং ধানের জমির ব্যাপক ক্ষয়ক্ষতি করে। ২০১৭ সালের ১৮মে বিশ্বের সবচেয়ে শক্তিশালী ঘূর্ণিঝড়গুলোর একটি তালিকা প্রকাশ করে বিশ্ব আবহাওয়া সংস্থা। যেখানে "দ্য গ্রেট ভোলা সাইক্লোন" নামে পরিচিতি ভোলায় আঘাত হানা সাইক্লোনটিকেই "সবচেয়ে শক্তিশালী সাইক্লোন" হিসেবে চিহ্নিত করে সংস্থাটি।
১৯৯৫-এ, অর্ধ-দ্বিপটিই বন্যার কবলে পড়ে ডুবে যায়, যার কারণে ৫,০০,০০০ মানুষ গৃহহীন হয়ে পড়ে।
২০০৫-এ বন্যার কারণে পাঁচ লক্ষ লোকের ক্ষয়ক্ষতি হয়। একই মাসে এবং বছরে উল্লেখযোগ্য সংখ্যক বন্যায় মারাত্মক ভূমী ক্ষয়ের ফলে অনেক নদী প্লাবিত হয়ে যায়।
ভারত অপারেটিং সিস্টেম সলিউশনস

ভারত অপারেটিং সিস্টেম সলিউশনস (BOSS Linux) হল ডেস্কটপ এবং ল্যাপটপ কম্পিউটারের জন্য প্রস্তুত একটি ওপেন সোর্স অপারেটিং সিস্টেম সফটওয়্যার। এটি ভারতীয়দের উন্মুক্ত/ওপেন সোর্স সফটওয়্যার ব্যবহারের সুবিধা প্রদানের উদ্দেশ্যে ভারত সরকার দ্বারা প্রস্তুত এবং CDAC, চেন্নাই থেকে পরিচালিত একটি ডেবিয়ান আর্কিটেকচার ভিত্তিক লিনাক্স ডিস্ট্রিবিউশন। বস লিনাক্স NRCFOSS-এর একটি বিশেষ অবদান। ২০১৫ সালের আগস্ট মাসে এটির সর্বশেষ সুস্থিত সংস্করণ অনুপ ৬.০ (BOSS GNU/Linux 6.0 Anoop) প্রকাশিত হয়।
জাতীয় পর্যায়ে প্রয়োগের উদ্দেশ্যে বস অপারেটিং সিস্টেমটিকে প্রস্তুত এবং পরিচালনা করছে ভারত সরকার। এটি প্রস্তুত হয়েছে ভারতের চেন্নাইয়ের CDAC কেন্দ্রে। BOSS GNU/Linux একটি "LSB certified" লিনাক্স ডিস্ট্রিবিউশন: the software has been certified by the Linux Foundation for compliance with the Linux Standard Base standard.
থাইল্যান্ডের বিদ্যুৎ উৎপাদন কর্তৃপক্ষ

ইলেক্ট্রিসিটি জেনারেটিং অথোরিটি অব থাইল্যান্ড হচ্ছে থাইল্যান্ডের একটি সরকারী সংস্থা যেটি বিদ্যুৎ উৎপাদন এবং সরবরাহের দায়িত্বে নিয়োজিত। ১৯৬৯ সালের মে মাসে এটি থাই সরকার কর্তৃক প্রতিষ্ঠিত হয় এবং বর্তমানে এটি দেশটির সবচাইতে বড় বিদ্যুৎ উৎপাদনকারী প্রতিষ্ঠান। ২০১৫ সালের হিসাব অনুযায়ী এই প্রতিষ্ঠানটির অধীনস্থ বিদ্যুৎ উৎপাদন কেন্দ্রগুলো মোট ৩৮,০০০ মেগাওয়াট বিদ্যুৎ উৎপাদন করে।
রিচার্ড গিয়ার

রিচার্ড টিফানি গিয়ার ( ; জন্ম আগস্ট ৩১, ১৯৪৯) একজন মার্কিন অভিনেতা এবং মানবতাবাদী কর্মী। তিনি ১৯৭০-এর দশকে বিভিন্ন চলচ্চিত্রে পার্শ্ব চরিত্রে অভিনয় শুরু করেন। তিনি আমেরিকান জিগোলো (১৯৮০) চলচ্চিত্রে অভিনয়ের মাধ্যমে পাদপ্রদীপে আসেন। এরপর তিনি "অ্যান অফিসার অ্যান্ড এ জেন্টলম্যান" (১৯৮২), "দ্য কটন ক্লাব" (১৯৮৪), "প্রিটি ওম্যান" (১৯৯০), "প্রাইমাল ফিয়ার" (১৯৯৬), "রানাওয়ে ব্রাইড" (১৯৯৯) চলচ্চিত্রে অভিনয় করে জনপ্রিয়তা অর্জন করেন। ২০০২ সালে শিকাগো চলচ্চিত্রে অভিনয়ের জন্য তিনি গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার লাভ করেন।
গিয়ার পেনসিলভ্যানিয়ার ফিলাডেলফিয়াতে জন্মগ্রহণ করেন। তার মা ডরিস অ্যান (née টিফানি, ১৯২৪—২০১৬), ছিলেন একজন গৃহিণী। তার বাবা হোমার জর্জ গিয়ার (জন্ম ১৯২২), নেশনওয়াইড মিউচুয়াল ইন্সুরেন্স কম্পানির একজন বীমা প্রতিনিধি ছিলেন, এবং শুরুতে তিনি একজন পাদ্রী হতে চেয়েছিলেন। গিয়ার তাদের সবচেয়ে বড় ছেলে এবং দ্বিতীয় সন্তান।
২০১৭–১৮ লা লিগা

২০১৭–১৮ লা লিগা, স্পন্সরজনিত কারণে লা লিগা সানতান্দের নামেও পরিচিত, এটি লা লিগার ৮৭তম আসর। এই আসর ১৮ আগস্ট ২০১৭ সালে শুরু হয়েছে এবং ২০ মে ২০১৮ সালে সমাপ্ত হবে। এই আসরের সময়সূচী ২১ জুলাই ২০১৭ সালে ঘোষণা করা হয়।
সর্বমোট ২০টি দল এই বারের আসরে প্রতিযোগিতা করবে, যার মধ্যে ১৭টি দল ২০১৬-১৭ লা লিগা খেলেছে এবং ৩টি দল ২০১৬-১৭ সেগুন্দা ডিভিশন হতে উন্নীত হয়েছে। এই ৩ উন্নীত দলের ২টি সেগুন্দা ডিভিশনের সেরা ২ দল হিসেবে এবং অপর দলটি প্লে-অফে জয়লাভ করে উন্নীত হয়েছে।
লেভান্তে সেগুন্দা ডিভিশন হতে প্রথম দল হিসেবে এবারের আসরে খেলার যোগ্যতা অর্জন করে, তারা গত আসরে লা লিগায় খেলতে পারেনি, এপ্রিল ২৯, ২০১৭ সালে, অভেইডোকে ১-০ গোলে হারিয়ে দেয়। জুন ৪, ২০১৭ সালে, জিরোনা জারাগোজার সাথে ০-০ গোলে ড্র করে রানার-আপ হয়, তারা প্রথমবারের মতো লা লিগায় খেলার যোগ্যতা অর্জন করে। তারা ৬২তম দল হিসেবে স্পেনের সর্বোচ্চ পর্যায়ে খেলবে। গেতাফে হুয়েস্কা এবং টেনেরিফেকে প্লে-অফে হারিয়ে সর্বশেষ দল হিসেবে এই আসরে খেলার যোগ্যতা অর্জন করে, তারা ২০১৫-২০১৬ আসরে অবনমিত হওয়ার ফলে গত আসরে তারা লা লিগায় অনুপস্থিত ছিল।
এই ৩টি উন্নীত দল গত আসরে অবনমিত হওয়া স্পোর্টিং গিজন, ওসাসুনা এবং গ্রানাদার পরিবর্তে এই আসরে খেলবে্।
আতলেতিকো মাদ্রিদ এই আসরে ভিসেন্তে কালডেরন স্টেডিয়ামের পরিবর্তে তাদের নতুন স্টেডিয়াম, ওয়ান্ডা মেট্রোপলিটানোতে খেলবে, তারা গত ৫০ বছর যাবত (১৯৬৭ সাল হতে) সেখানে খেলছিল।
দেপর্তিভো লা করুনা আবাঙ্কার সাথে স্পনসরশিপ চুক্তির জন্য তাদের স্টেডিয়ামের নাম আবাঙ্কা-রিয়াজর রাখে।
লা লিগায় তাদের প্রথমবারের মতো উন্নীতর ফলে, জিরোনা তাদের স্টেডিয়াম এস্তাদিও মন্টিলিভিকে সাময়িকভাবে ১৩,৫০০ দর্শকের জন্য বিস্তৃত করে।
৯৩
২০০৪-এর ভারত মহাসাগরে ভূমিকম্প ও সুনামি

২০০৪ ভারত মহাসাগরে ভূমিকম্প ইন্দোনেশিয়ার সুমাত্রা উপকূলে ০০:৫৮:৫৩ ইউটিসি, ২৬ ডিসেম্বর ঘটে।এটি বক্সিং ডে সুনামি নামেও পরিচিত। ভূমিকম্পটি উপকেন্দ্রের সাথে ঘটে।এর প্রভাব পরিমাপ করা হয় ৯.১ থেকে ৯.৩ এর মাত্রায় যা IX এর সর্বোচ্চ মার্কেলি তীব্রতা ছিল।ভারতীয় প্লেট বার্মা প্লেট দ্বারা যখন বিভাজিত হয় তখন ভারতীয় মহাসাগরের সীমান্তবর্তী বহির্দেশের সমভূমির মধ্য দিয়ে বিধ্বস্ত সুনামির একটি ধারাবাহিকতা সৃষ্টি করে যার ফলে সমুদ্রতলে মেগাথ্রাস্ট ভূমিকম্প ঘটে। এর ফলে ১৪টি দেশের ২,৩০,০০০ থেকে ২,৮০,০০০ জন মানুষ মারা যায় এবং উপকূলিয় অঞ্চল ঢেউয়ে প্লাবীত হয়। এটি লিপিবদ্ধ করা ইতিহাসে সবচেয়ে মারাত্মক প্রাকৃতিক বিপর্যয়ের মধ্যে একটি। ইন্দোনেশিয়াকে কঠিনভাবে ক্ষতিগ্রস্ত দেশ হিসেবে চিহ্নত করা হয়,এর পর শ্রীলঙ্কা, ভারত ও থাইল্যান্ড কে পর্যায় ক্রমে ধরা হয়।
এটি সিজমোগ্রাফে ধারণকৃত তৃতীয় বৃহত্তম ভূমিকম্প। ভূমিকম্পটি ৮.৩ থেকে ১০ মিনিট স্থায়ী ছিল যা সবচেয়ে দীর্ঘতম সময়ের ভূমিকম্প। এটি সমগ্র গ্রহটি কে পর্যন্ত স্পন্দিত করে এবং আলাস্কার পাশাপাশি অন্যান্য ভূমিকম্পের স্থান সক্রিয় করে তুলে। এর উপকেন্দ্রটি সিমেওলুই এবং মূল ভূখণ্ড ইন্দোনেশিয়ার মধ্যবর্তিতে ছিল।
সমুদ্রগর্ভের ৩০ কিলোমিটার নীচে ছিল ভূমিকম্পের কেন্দ্রবিন্দু৷ নয় দশমিক এক থেকে নয় দশমিক তিন শক্তির জোরালো ভূকম্পন৷ শুধু তাই নয়, ভূকম্পন চলে প্রায় আট-দশ মিনিট ধরে, যা কিনা একটা রেকর্ড৷ সারা ভূগোলক নাকি এক সেন্টিমিটার কেঁপে যায়৷ বিজ্ঞানীরা এই ভূমিকম্পের নাম দিয়েছেন সুমাত্রা-আন্দামান ভূমিকম্প।
ভূমিকম্প থেকে সৃষ্ট সুনামি বিশ্বের ১৪টি দেশে প্রায় দু'লাখ ত্রিশ হাজার মানুষের মৃত্যু ঘটায়৷ সুনামির জলোচ্ছ্বাস কোথাও কোথাও ৩০ মিটার অবধি উঁচু হয়ে বেলাভূমিতে আছড়ে পড়ে, বাড়িঘর ধ্বংস করে মানুষজনকে ভাসিয়ে নিয়ে যায়৷
ভূমিকম্পের পর সুনামি আসতে বেশ কয়েক ঘণ্টা সময় লাগলেও, সমুদ্রতটের অধিকাংশ মানুষই সমূহ এবং আসন্ন বিপদটি উপলব্ধি করতে পারেননি, কেননা তখন ভারত মহাসাগরে কোনো ধরনের সুনামি সতর্কতা প্রণালী ছিল না৷ ২০০৪ সালের সুনামির পর সেই সতর্কতা প্রণালী স্থাপন করা হয়; ২০০৬ সাল থেকে এই প্রণালী সক্রিয় এবং ভারত মহাসাগরে ২০১২ সালের ভূমিকম্পগুলির পর এই সতর্কতা প্রণালী তার কার্যকরিতাও প্রমাণ করেছে৷
সুনামিতে প্রাণ হারান দু'লাখ ত্রিশ হাজার মানুষ, তাদের মধ্যে এক লাখ সত্তর হাজারের বেশি ইন্দোনেশিয়ায়৷ প্রাণহানির হিসেবে এর পরে আসছে শ্রীলঙ্কা, ভারত – প্রধানত তামিল নাড়ু – থাইল্যান্ড, মালদ্বীপ এবং সোমালিয়া৷ এমনকি দক্ষিণ আফ্রিকাতেও আটজন মানুষ সমুদ্রে বাড় এসে প্রাণ হারিয়েছেন৷ সব মিলিয়ে নিহতদের এক-তৃতীয়াংশ ছিল শিশু, এছাড়া বিশেষ বিশেষ অঞ্চলে পুরুষদের চেয়ে তিনগুণ বেশি মহিলার প্রাণ হারানোর খবর দিয়েছে অক্সফ্যাম৷
সাহেবগঞ্জ বন্দর

সাহেগগঞ্জ মাল্টি-মডেল পোর্ট বা সাহেবগঞ্জ নদী বন্দর ঝাড়খণ্ড রাজ্যের সাহেবগঞ্জ শহরের নিকট গড়ে ওঠা একটি বহু-মুখী বন্দর বা মাল্টি-মডেল পোর্ট। এটি গঙ্গা নদীর দক্ষিণ তীরে অবস্থিত। ২০১৯ সালে বন্দর নির্মাণের "প্রথম পর্যায়"-এর কাজ সম্পন্ন হয়। ১২ সেপ্টেম্বর ২০১৯ সালে বন্দরটির উদ্বোধন করেন প্রধানমন্ত্রী নরেন্দ্র মোদী।
জাতীয় জলপথ-১ বরাবর অবস্থিত বিভিন্ন তাপ বিদ্যুৎকেন্দ্রে অন্তর্দেশীয় কয়লা পরিবহনে গুরুত্বপূর্ণ ভূমিকা পালন করবে এই বন্দর। কয়লা, পাথর, সার, সিমেন্ট এবং চিনি বন্দরের মাধ্যমে পরিবহন করা হবে বলে আশা করা হচ্ছে। এছাড়া সাহিবগঞ্জে ₹২৯০ কোটি টাকা খরচে নির্মিত বহু-মুখী নদী বন্দর ঝাড়খণ্ড ও বিহারের শিল্পকে বিশ্ববাজারে উন্মুক্ত করবে এবং নৌ-পথের মাধ্যমে কলকাতা বন্দর ও হলদিয়া বন্দর থেকে নেপালে পণ্য পরিবহনের জন্য এই বন্দরটি ব্যবহার করা হবে।
বর্তমানে বন্দরে জলের গভীরতা ২-৩ মিটার। বন্দরটিতে সর্বচ্চো ১৫০০-২০০০ টন ওজনের জাহাজ নোঙর করতে সক্ষম।
২০১৬ সালে ভারতীয় অন্তর্দেশীয় জলপথ কর্তৃপক্ষ লারসোন এন্ড টুবরো'কে (এলএন্ডটি) বহু-মুখী নদী বন্দর নির্মাণের জন্য চুক্তি প্রদান করে। ২০১৭ সালের ৬ এপ্রিল প্রধানমন্ত্রী নরেন্দ্র মোদী বন্দরটির ভিত্তিপ্রস্ত স্থাপন করেন। ২০১৯ সালের টার্মিনাল নির্মাণের প্রথম পর্যায়ের কাজ সম্পূর্ণ হয়। ১২ সেপ্টেম্বর ২০১৯ সালে রাঁচিতে একটি অনুষ্ঠানের মাধ্যমে সাহেবগঞ্জ বন্দর উদ্বোধন করেন প্রধানমন্ত্রী নরেন্দ্র মোদী।
বন্দরের বর্তমান পণ্য পরিবহন ক্ষমতা প্রতি বছরে ৩০ লক্ষ টন; সরকার দ্বিতীয় ধাপে সক্ষমতা বৃদ্ধির জন্য ₹৩৭৬ কোটি টাকা বিনিয়োগের পরিকল্পনা করেছে। দ্বিতীয় ধাপের উন্নয়ন সম্পূর্ণরূপে সরকারী-বেসরকারী অংশীদারত্বের অধীনে, ব্যক্তিগত ছাড়ের দ্বারা তৈরি করা হবে। দ্বিতীয় ধাপের কাজ শেষে বন্দরের পণ্য পরিবহন ক্ষমতা হবে প্রতি বছরে ৫৪.৫ লক্ষ টন।
বন্দরে ২৭০ মিটার দীর্ঘ একটি জেটি রয়েছে এবং জেটিটি দুটি বার্থ নিয়ে গঠিত। বন্দরের জেটিতে একই সঙ্গে দুটি জাহাজ নোঙরের ব্যবস্থা রয়েছে। জাহাজ থেকে বন্দরের জেটিতে পণ্য খালাস ও বন্দরের জেটি থেকে জাহাজে পণ্য ভরার জন্য একটি মোবাইল হারবার ক্রেন রয়েছে। এছাড়া বন্দরে পণ্য খলাস ও জাহাজে জন্য ভরার জন্য কনভেয়ার বেল্ট ব্যবস্থা রয়েছে। বন্দরে পণ্য মজুতের জন্য গুদাম ঘর বা স্টকইয়ার্ড রয়েছে।
চন্দনাইশ উপজেলার শিক্ষা প্রতিষ্ঠানের তালিকা

২০১১ সালের আদমশুমারি অনুযায়ী চট্টগ্রাম জেলার চন্দনাইশ উপজেলার সাক্ষরতার হার ৫৩.৬%। এ উপজেলায় ১টি বেসরকারি বিশ্ববিদ্যালয়, ১টি বেসরকারি মেডিকেল কলেজ, ১টি বিশ্ববিদ্যালয় কলেজ, ৩টি ডিগ্রী কলেজ (১টি মহিলা সহ), ৬টি ফাজিল মাদ্রাসা, ৩টি স্কুল এন্ড কলেজ (১টি কারিগরী সহ), ৪টি আলিম মাদ্রাসা, ২৪টি মাধ্যমিক বিদ্যালয় (৫টি বালিকা সহ), ৮টি দাখিল মাদ্রাসা (১টি বালিকা সহ), ২টি নিম্ন মাধ্যমিক বিদ্যালয়, ৯০টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
এটি চট্টগ্রাম জেলার চন্দনাইশ উপজেলার শিক্ষাপ্রতিষ্ঠানের তালিকা। চন্দনাইশ উপজেলায় অবস্থিত শিক্ষাপ্রতিষ্ঠানসমূহ এখানে তালিকাভূক্ত।
প্রজাপতি বিস্কুট

প্রজাপতি বিস্কুট হল ভারতের বাংলা ভাষার একটি চলচ্চিত্র। চলচ্চিত্রটি ২০১৭ সালের পুজোতে মুক্তি পায়। চলচ্চিত্রটি পরিচালনা করছেন অনিন্দ্য চট্টোপাধ্যায় ও উইনডোজ ব্যনারে প্রযোজনা করছেন শিবপ্রসাদ মুখোপাধ্যায় ও নন্দিতা রায়। এটি নির্মিত হচ্ছে যৌথ পরিবারের একটি নব দম্পতির মধ্যেকার ভালোবাসার সম্পর্কের উপর। প্রজাপতি বিস্কুট চলচ্চিত্রটির "ফাস্ট লুক" প্রথম প্রকাশিত হয় ৭ আগস্ট ২০১৭। চলচ্চিত্রটিতে মুখ্য চরিত্রে ইশা সাহা ও আদিত্য সেনগুপ্ত নব দম্পতি হিসাবে অভিনয় করেছে।
প্রসেনের সুরে ও ঋতম সেনের কথায় চন্দ্রাণীর গাওয়া ‘তোমাকে বুঝি না প্রিয়’ গানটি সোশ্যাল মিডিয়ায় তুমুল জনপ্রিয় হয়েছিল।
শ্রাবণী / শাওন (ইশা সাহা) এবং অন্তর সেন (আদিত্য সেনগুপ্ত) ২ বছর ৫ মাস ধরে বিবাহিত, এবং বাবা-মা, ভাই, বৌদি ও ভাইঝি সহ একটি যৌথ পরিবারে বসবাস করেন। রবীন্দ্রনাথ-প্রেমী, আদর্শবাদী শাশুড়ী, শাওনের বাঙালি সোপের জন্য কর্মজীবন লেখার স্ক্রিপ্ট রয়েছে (যা দেখেও পরিবারের কঠোরভাবে নিষিদ্ধ)। তীব্র স্বাধীনতা প্রেমী শাওনের বিপরীতে, অন্তর সাধারণত দ্বিধাগ্রস্ত হয় এবং যেকোনো বিষয়ে তার মতামত চাওয়া হলে প্রতিবারই তাকে প্রশ্ন করা হয়। শাওন গর্ভধারণ করতে পারছেন না কারণ শাওন পলিস্টিসিক ডিম্বাশয় সিন্ড্রোমের শিকার হয় - যা তাকে অনেক মানসিক যন্ত্রণা দেয়। শাওনের বন্ধু পারিজাত মুখোপাধ্যায় তার প্রেমিক ম্যাথু দ্বারা গর্ভবতী হয়ে শিশুটির গর্ভপাত করতে চাইলে শাওন তাকে গর্ভধারণের সাথে এগিয়ে যেতে বাধ্য করে এবং তাকে বাচ্চাকে দত্তক নেওয়ার কথা দেয় । শাওনের মাতৃত্বের সংক্ষিপ্ত জীবনযাত্রার স্বপ্ন খুব শীঘ্রই বিচ্ছিন্ন হয়ে যায় যখন ম্যাথু ফিরে আসে এবং সন্তানের দায়িত্ব নেয়, এবং পারিজাত তার সন্তান দত্তক দিতে রাজি না হওয়ায়। শৃঙ্খলাবদ্ধ পরিবারের সাথে তার হতাশার কারণেই শাওন তার বাড়িতে চলে যান এবং তার অকপটে বাবা-মায়ের (অপ্রজিত অদ্দী) আশ্রয় চান। তবে, অন্তর ও শাওন একে একে একে পালাতে শুরু করেন এবং শাওন তার বিচলিত স্বামীর সাথে বাইরে ঘুরতে যাওয়ার ইচ্ছা প্রকাশ করেন। পরবর্তীতে, ডায়মন্ড হারবারের একটি সস্তা হোটেলে থাকার মাধ্যমে তারা তাদের বিবাহের বার্ষিকী উদ্‌যাপন করে। হোটেলে, শাওন স্বীকার করেন যে তিনি চিন্তার, স্নেহ এবং সাংস্কৃতিক স্বতন্ত্রতার স্বাধীনতার মূল্যায়ন করেন - এবং অন্তরের ঘরে তার পছন্দ ও রুচি নিয়ন্ত্রিত হয়। তারা সমঝোতায় যাওয়ার সময়, দম্পতিরা অনৈতিক আচরণের অভিযোগে পুলিশের কাছে গ্রেফতার হন।অন্তরের দাদা পুলিশ স্টেশনে তাদের বিয়ের শংসাপত্র দিয়ে ফিরে আসার পর অন্তর মুক্ত হয়। অন্তর শহরের জীবনের সাথে বিভ্রান্ত হয়ে ভিলাইতে চাকরি স্থানান্তর করার স্বাগত জানায়। তার যাত্রার দুই দিন আগে, তিনি শাওনকে শেষবারের সাথে দেখা করার জন্য অনুরোধ করেন। তারা সাক্ষাত করে, শাওন অন্তরকে বলে যে সে ভিলাইতে তার সাথে যেতে চায়। অন্তর তাকে বলেন যে তিনি ভিলাইয়ে যা চাইবেন তা শাওনকে দেবে, যা তার স্বাধীনতা ও মাতৃত্বের কথা উল্লেখ করে।
প্রজাপতি বিস্কুট চলচ্চিত্রটি ২০১৭ সালের ২২ সেপ্টেম্বর দূর্গাপূজা উপলক্ষে মুক্তি পায়। ছবিটি পশ্চিমবঙ্গে ৬০ টির বেশি সিনেমা হল বা প্রেক্ষাগৃহে মুক্তি পায়। পশ্চিমবঙ্গ বাদে বাকি ভারতবর্ষে বেশ কয়েটি প্রেক্ষাগৃহে ছবিবির মুক্তি দেওয়া হয়।
স্বল্প বাজেটের ছবিটি মুক্তির সঙ্গে সঙ্গে দর্শকের মধ্যে আলোরন তৈরি করে। ছবিটি প্রথম দিনেই প্রায় টাকার ব্যবসা করে যা টাকা বাজেটের ছবির ক্ষেত্রে বেশ ভালো। প্রথম সপ্তাহে ছবিটি নির্মাণ খরচ তুলে নেয় বক্স ওফিস থেকে। দ্বিতীয় সপ্তাহে ছবিটি আয় করে টাকা। ফলে দুই সপ্তাহ শেষে ছবির মোট আয় থেকে টাকা বা তার বেশি।
২০১৭ ডোকলাম বিবাদ

ডোকলাম বিবাদ বা ২০১৭ সালের চীন-ভারত সীমান্ত বিরোধিতা ভারতীয় সশস্ত্র বাহিনী ও চীনের পিপলস লিবারেশন আর্মির মধ্যকর সীমান্ত বিরোধকে বোঝায়। এই বিরোধ ঘটে চীনের সেনাবাহিনী যখন ডোকলামে সড়ক নির্মাণ শুরু করে, চীনে ডোকলাম এলাকা ডিক্ল্যাং, বা ডনল্যাং কাওচং (ডনল্যাং চারণভূমি বা চারণভূমির ক্ষেত্র) নামে পরিচিত। ১৬ জুন ২০১৭ সালে চীনের সৈন্যরা নির্মাণাধীন যানবাহন ও রাস্তাঘাট নির্মাণের সরঞ্জাম দিয়ে দখল করে একটি বিদ্যমান সড়কে দক্ষিণমুখী ভাবে ডোকলাম এলাকাতে নির্মাণ শুরু করে এবং এই অঞ্চলটি নিজের বলে দাবি করে, যখন ভারত ও ভুটান ভুটানের অঞ্চল হিসেবে বিবেচনা করে। ১৮ ই জুন, ২০১৭ তারিখে চীনের সৈন্যদের রাস্তা নির্মাণের জন্য দোখালাতে অস্ত্র ও অস্ত্রসহ ২৭০ ভারতীয় সৈন্য প্রবেশ করেছে। ফলে উভয় পক্ষ একটি স্থান উপর অধিকার দাবি করে।
চীন ও ভুটানের মধ্যে দ্বন্দ্ব ডোকলাম এলাকা নিয়ে, যা ভারত, চীন ও ভুটানের সীমান্তের সংযোগ স্থলের খুব কাছে অবস্থিত। চীন ও ভুটানের বিপরীতে, ভারত ডোকলাম অঞ্চলটিকে নিজেদের বলে দাবি করেনি, কিন্তু ভুটানের দাবিকে সমর্থন করে।
ডোকলামের বিরোধ নিয়ে চীনের দাবি ছিল যে চীন ও ব্রিটেনের মধ্যে ১৮৯০ সালের ক্যালকাটা কনভেনশনেরউপর ভিত্তি করে, যা ধারা ১-এ উল্লিখিত:
সিকিম ও তিব্বতের সীমাটি পর্বতমালার স্রোত হতে হবে যা নদীতে প্রবাহিত হবে।তিব্বতের অন্যান্য নদীতে তিব্বতে মোচু এবং উত্তরে উত্তরে সিক্কিম তিস্তা এবং তার সমৃদ্ধশালী তিব্বতের নদী। লাইনটি ভুটান সীমান্তের মাউন্ট গিম্মোপিতে শুরু হয় এবং উপরে বর্ণিত জল-বিভাজনের নির্দেশ দেয় যেখানে এটি নেপাল অঞ্চল পূরণ করে।
২৭ শে জুন ২০১৭ খ্রিষ্টাব্দে ভুটান বিতর্কিত অঞ্চলে একটি রাস্তা নির্মাণের কারণে চীনের বিরুদ্ধে প্রতিবাদ জানায়। ভুটান সরকারের মতে, চীন জুফেরি পাহাড়ের কাছে জর্নপেল্লিতে ভুটানের সেনা ক্যাম্পের সামনে ডোকালামে রাস্তা সম্প্রসারণের চেষ্টা করে; যে পাহাড় চীন দ্বারা সীমানা হিসাবে বিবেচনা করা হয়। কিন্তু ভুটান এবং ভারত উভয় দ্বারা তা অস্বীকার করা হয়। ভারতের অত্যন্ত কৌশলগত শিলিগুড়ি করিডোর দিকে সড়কটি প্রসারিত ছিল। ভুটানের সীমান্তে উচ্চ সতর্কতা জারি করা হয়েছিল এবং ক্রমবর্ধমান উত্তেজনা সৃষ্টির কারণে সীমান্ত নিরাপত্তা কঠোর করা হয়েছিল।
একই দিনে, চীন পররাষ্ট্র মন্ত্রণালয় চীনের অংশ হিসাবে ডোকলামকে একটি মানচিত্র প্রকাশ করে।মানচিত্র দৃষ্টান্ত হিসেবে ব্যবহার করে চীনের স্পোকসর লু কং ১৮৯০ সালের কলকাতার সম্মেলন অধ্যায়-১ এ বলেছিলেন এবং এটি প্রমাণ করেছে যে, ডগলল্যান্ড (ডক্লিম) এলাকাটি, গুপমোচির একটি উত্তর-পূর্বাঞ্চল, যা চীনের মানচিত্রে প্রদর্শিত হয়।
জুলিয়া মাইকেলস

জুলিয়া কাভাজস (জন্ম নভেম্বর ১৩, ১৯৯৩), তার মঞ্চ নাম জুলিয়া মাইকেলস নামেই পরিচিত, একজন মার্কিন গায়িকা এবং গীতিকার। তিনি টিনএজ বয়স থেকেই সঙ্গীত পরিবেশন করছেন এবং গান লেখা শুরু করেন যেগুলো হাই-প্রোফাইল শিল্পীদের দেওয়া হত, এদের মধ্যে ডেমি লোভাটো, ফিফথ হারমোনি, হেইলি স্টেইনফেল্ড, এবং জিঅয়েন স্টেফানি অন্যতম। জুলিয়া রিপাবলিক রের্কডসের সঙ্গে চুক্তিবদ্ধ হন, ২০১৭-এ প্রকাশ করেন তার অভিষেক একক গান "ইস্যুস", যেটি মার্কিন যুক্তরাষ্ট্রের "বিলবোর্ড" হট ১০০ তালিকায় ১১ নম্বরে অবস্থান করে এবং রের্কডিং ইন্ডাষ্ট্রি অ্যাসোসিয়েশন অব আমেরিকা (রিয়া) কর্তৃক ডাবল-প্লাটিনাম হিসেবে স্বীকৃতি পায়।। এরই পরে প্রকাশ পায় তায় অভিষেক সম্প্রসারিত বাজনা, "নার্ভাস সিস্টেম" (২০১৭)।
জুলিয়া কাভাজস জন্মগ্রহণ করেন ডাভেনপোর্ট, আইওয়ায় কিন্তু সান্টা ক্লারা, ক্যালিফোর্নিয়ায় চলে যান, তার পরিবারের সাথে এদের মধ্যে তার বড় বোন জ্যাডেন মাইকেলস, তিনিও একজন গীতিকার। তার পিতা, জুয়ান ম্যানুয়েল কাভাজস, একজন পুয়ের্তো রিকান, এবং একটি অভিনয় কর্মজীবন শুরু করতে নাম পরিবর্তন করে রাখেন জন মাইকেলস। ১২ বছর বয়সেই তিনি গান গাওয়া শুরু করেন। টিন এজের শেষার্ধে, তিনি দেখা করেন গীতিকার জোলেন বেলে এবং লিন্ডি রবিনস এর সঙ্গে, যাদের সাথে তিনি ডেমি লোভাটোর জন্য লেখেন "ফায়ার স্টার্টার" এবং ফিফট হারমোনির জন্য লেখেন "মিস মোবিন' অন"।
জুলিয়া তার সঙ্গীত প্রভাবক হিসেবে উল্লেখ করেছেন ফিওনা অাপেল, লিসা মিশেল, লাউরা মার্লিং, মিসি হিগিংস, পারাম্যোর, জুলিয়েট সিমস, সারাহ ব্লাসকো, এবং দ্য ফ্রে এর নাম।
তিনি হলিউড পপ সারকিটসে লিখেছেন তার ১৬ বছর বয়স থেকে। যখন তার বয়স ১৯, তিনি সাক্ষাৎ করেন তার সঙ্গীত লেখক সহযোগী জাস্টিন ট্রান্টারের সঙ্গে, যার সঙ্গে তিনি নিয়মিত সহযোগে কাজ করে চলেছেন। নরওয়েজিয়ান গায়ক কায়গোর সঙ্গে তিনি রিও ডি জেনিইরোতে অনুষ্ঠিত ২০১৬ গ্রীষ্মকালীন অলিম্পিকের সমাপনী অনুষ্ঠানে "কেরি মি" গানটি পরিবেশন করেন।
জানুয়ারি ২০১৭-এ, প্রকাশ করেন তার অভিষেক একক গান "ইস্যুস", যেটি মার্কিন যুক্তরাষ্ট্রের "বিলবোর্ড" হট ১০০ তালিকায় ১১ নম্বরে অবস্থান করে এবং রের্কডিং ইন্ডাষ্ট্রি অ্যাসোসিয়েশন অব আমেরিকা (রিয়া) কর্তৃক ডাবল-প্লাটিনাম হিসেবে স্বীকৃতি পায়। জুলিয়া বলেছেন এটি ছিল প্রথম বার আমার লেখা একটি গান যার আওয়াজ আমার নিজের খুব ভালো লেগেছে যা আমি কাউকে গাইতে দেইনি। জুলিয়ার ভাষ্যমতে, অনেক বড় শিল্পীরাই এই গানটির জন্য যুদ্ধ করেছে, কিন্তু জুলিয়া নিজের জন্য গানটি রেখে দিয়েছে।
এপ্রিল ২০১৭-এ, জুলিয়ার নতুন গান "হাও ডু উই গেট ব্যক টু লাভ" এইচবিও এর "গার্লস" ধারাবাহিকে প্রচারিত হয়েছিল।
জুলাই ২৮, ২০১৭-এ জুলিয়ার ইপি "নার্ভাস সিস্টেম" প্রকাশিত হয়। জুন ২, ২০১৭-এ জুলিয়ার দ্বিতীয় একক "উহ হু" প্রকাশিত হয়।
"বিলবোর্ড" মিউজিক অ্যাওয়ার্ড অনুষ্ঠিত হয় মার্কিন যুক্তরাষ্ট্রে শিল্পীদের বাণিজ্যিক সঙ্গীতকর্মকে সম্মান প্রদশর্নের জন্য , "বিলবোর্ড" ম্যাগাজিন তালিকায় প্রকাশের ভিত্তিতে। 
এমটিভি ভিডিও মিউজিক অ্যাওয়ার্ড প্রতিষ্ঠিত হয়েছিল এমটিভি কর্তৃক ১৯৮৪-এ, বছরের গানের ভিডিওগুলোকে পুরস্কার প্রদানের লক্ষ্যে।
কলকাতা সম্মেলন

ক্যালকাটা কনভেনশন বা " কলকতা সম্মেলন" গ্রেট ব্রিটেন ও আয়ারল্যান্ডের যুক্তরাজ্য এবং তিব্বত এবং উত্তর ভারতের রাজ্যের সিকিমের শাসক চীনা বংশোদ্ভূত রাজ্যের মধ্যবর্তী ১৯তম শতাব্দীর একটি চুক্তি।ভারতবর্ষের গভর্নর-জেনারেল লর্ড ল্যানসনডে এবং চীনা আমবান বা তিব্বতের বাসিন্দা, ১৮৯০ সালের ১৭ মার্চ ভারতের কলকাতায় চুক্তি সাক্ষর করেন।
উত্তর-পূর্ব ভারতে ব্রিটিশ অস্থায়ী তিব্বতের বাজার উন্মুক্ত করা এবং চীনের শিল্পজাত বস্ত্র, তামাক, শস্য, সরঞ্জাম ও চা সম্প্রসারণ করে। একই সময়ে, এই খেলাটি অঞ্চলের রাশিয়ান সাম্রাজ্যের সাথে খেলে ব্রিটিশরা তাদের ভারতীয় সাম্রাজ্যের উত্তরের একটি বাফার জোনটি তৈরি করা গুরুত্বপূর্ণ বলে মনে করে, যাতে রাশিয়ানরা আক্রমণ থেকে বাঁচতে পারে। 
ধারা-১ এর অধীনে সিকিম ও তিব্বতের সীমাটি পর্বতশৃঙ্গের তীক্ষ্ণতা হিসাবে চিহ্নিত করা হয়েছিল, যা সিক্কিমের তিস্তা নদীতে প্রবাহিত পানি এবং তিব্বত মূচু নদীতে প্রবাহিত পানি এবং তিব্বতের অন্যান্য নদীতে উত্তর উপদ্বীপ থেকে তার উপনদিকে পৃথক করে।ভুটান সীমান্তের মাউন্ট গিম্মোচিতে লাইনটি শুরু হয় এবং ঊর্ধ্বমার্জিত জলবায়ু অনুসরণ করে যেখানে নেপালি অঞ্চলটিতে শেষ হয়।
১৮৯৩ সালের ডিসেম্বরে মূল সম্মেলনের একটি প্রোটোকল যোগ করা হয়। "১৮৯০ সালের সিকিম-তিব্বতের কনভেনশনের সাথে যুক্ত বাণিজ্য, যোগাযোগ এবং চার্চ সম্পর্কে রেগুলেশন" তিব্বতের য়াটং, তিব্বতের একটি ব্রিটিশ বাণিজ্য পোস্ট প্রতিষ্ঠার জন্য অনুমোদিত এবং যোগাযোগ সংক্রান্ত নিচের প্রবিধান।
আবদুল খালেক (বীর প্রতীক)

আবদুল খালেক (জন্ম: অজানা - মৃত্যু: ১৯৯৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবদুল খালেকের জন্ম কুমিল্লার মনোহরগঞ্জ উপজেলার খিলা ইউনিয়নের পূর্ব বাতাবাড়িয়া গ্রামে। চার ভাই তিন বোনের মধ্যে তিনি ছিলেন পঞ্চম। তার বাবার নাম আমিনউদ্দিন ভূইয়া এবং মায়ের নাম নূরজাহান বিবি। তার স্ত্রীর নাম আছিয়া খাতুন।
পাকিস্তান ইউনাইটেড ব্যাংকে চাকরি করতেন আবদুল খালেক। ১৯৭১ সালে ওই ব্যাংকের চট্টগ্রাম শাখায় নিরাপত্তা প্রহরী হিসেবে কর্মরত ছিলেন। মুক্তিযুদ্ধ শুরু হলে নিজ এলাকায় এসে যোগ দেন যুদ্ধে। পরে তাকে অন্তর্ভুক্ত করা হয় নিয়মিত মুক্তিবাহিনীর চতুর্থ বেঙ্গল রেজিমেন্টের আলফা কোম্পানিতে। আহত হওয়ার আগে সাহসিকতার সঙ্গে যুদ্ধ করেন কসবা, মন্দভাগ, কইখোলা, নয়নপুরসহ আরও কয়েকটি স্থানে।
ব্রাহ্মণবাড়িয়ার কসবা উপজেলার অন্তর্গত সালদা নদী। সীমান্তবর্তী এলাকা। ঢাকা থেকে সালদা রেলস্টেশন দিয়ে কুমিল্লা-চট্টগ্রাম ও সিলেটের রেল যোগাযোগ। এ কারণে ১৯৭১ সালে সালদা নদী ও সালদা রেলস্টেশন ছিল অত্যন্ত গুরুত্বপূর্ণ। এখানে ছিল পাকিস্তান সেনাবাহিনীর একটি শক্তিশালী ঘাঁটি। বিভিন্ন স্থানে ছিল তাদের প্রতিরক্ষা অবস্থান। মুক্তিবাহিনীর ২ নম্বর সেক্টরের সালদা নদী সাব-সেক্টরের মুক্তিযোদ্ধারা প্রায়ই পাকিস্তানি প্রতিরক্ষা অবস্থানে আক্রমণ করতেন। সেখানে যুদ্ধ ছিল তখন নিয়মিত ঘটনা।
সালদা নদীর পাকিস্তান সেনাবাহিনীর অবস্থানের খুব কাছাকাছিই ছিল মুক্তিবাহিনীর গোপন অগ্রবর্তী স্ট্যান্ডিং পেট্রল পার্টি। কয়েকজনের এই দলের সদস্য ছিলেন আবদুল খালেক। তারা পাকিস্তান সেনাবাহিনীর তৎপরতা লক্ষ করতেন। মাঝেমধ্যে গোপন স্থান থেকে বেরিয়ে এসে পাকিস্তানি সেনাদের ওপর ঝটিকা আক্রমণ চালিয়ে আবার চলে যেতেন তাদের গোপন অবস্থানে। ১৯৭১ সালের আগস্ট মাসের শেষ থেকে এভাবে তারা বেশ কয়েকটি সফল অপারেশন চালান। এরপর পাকিস্তান সেনাবাহিনী স্থানীয় রাজাকারদের সহায়তায় তাদের খোঁজ পেয়ে যায়। ২৫ সেপ্টেম্বর একদল পাকিস্তানি সেনা তিন দিক থেকে তাদের আকস্মিকভাবে আক্রমণ করে। তখন শুরু হয় যুদ্ধ। সেদিন সামগ্রিক পরিস্থিতি মুক্তিযোদ্ধাদের অনুকূলে ছিল না। তার পরও মুক্তিযোদ্ধারা প্রাণপণে যুদ্ধ করতে থাকেন। আবদুল খালেক ও তার সহযোদ্ধারা সীমিত অস্ত্র ও গোলাবারুদ দিয়েই সাহসিকতার সঙ্গে পাকিস্তানি সেনাদের অগ্রাভিযান প্রতিহত করেন। তারপর যুদ্ধ চলতে থাকে। এক সময় গুলি এসে লাগে আবদুল খালেকের মাথায় ও বুকে। কয়েকটি শেলের টুকরোও লাগে তার পায়ে। গুরুতর আহত হয়ে ঢলে পড়েন মাটিতে। পরে কাছাকাছি থাকা এক সহযোদ্ধা তাকে নিয়ে যান পেছনে। প্রাথমিক চিকিৎসার পর তাকে ভর্তি করা হয় আগরতলার এক হাসপাতালে। সেখানে তার অবস্থার অবনতি হলে উন্নত চিকিৎসার জন্য পাঠানো হয় হাসপাতালে। সেখানে চিকিৎসাধীন থাকা অবস্থায় দেশ স্বাধীন হয়।
জোই পালমার

জর্জ ইউজিন জোই পালমার (; জন্ম: ২২ ফেব্রুয়ারি, ১৮৫৯ - মৃত্যু: ২২ আগস্ট, ১৯১০) নিউ সাউথ ওয়েলসের মুলওয়ালা এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ক্রিকেটে ভিক্টোরিয়া ও নিউ সাউথ ওয়েলসের পক্ষে প্রতিনিধিত্ব করেছেন তিনি। লে তিনি মূলতঃ ডানহাতি অফ-ব্রেক বোলিং করতেন। এছাড়াও নিচেরসারিতে ডানহাতে ব্যাটিংয়ে পারদর্শীতা দেখিয়েছেন। ১৮৮০ থেকে ১৮৮৬ সময়কালে অস্ট্রেলিয়ার পক্ষে ১৭ টেস্টে অংশগ্রহণ করেছেন ইউজিন পালমার নামে পরিচিত জোই পালমার।
জোই পালমারের বেশ শক্ত খেলোয়াড়ী জীবন গড়ে উঠে। তবে, টেস্ট খেলোয়াড়ী জীবনের দিক দিয়ে বেশ স্বল্পতম ছিল। এ সময়ের মধ্যেই তিনি চারবার ইংল্যান্ড সফরে যান। স্বীয় খেলোয়াড়ী জীবনের শীর্ষস্থানে আরোহণকালে তিনি শীর্ষসারির মিডিয়াম পেস স্পিনারের মর্যাদা পান। এসসিজি তার প্রিয় মাঠ ছিল। এখানেই তিনি তার টেস্ট জীবনের সেরা বোলিং পরিসংখ্যান গড়েন ৭/৬৫।
১৮৮৬ সালে ইংল্যান্ড থেকে ক্ষত-বিক্ষত হাঁটু নিয়ে দেশে ফিরে আসেন ও আর কখনো টেস্ট ক্রিকেট অঙ্গনে উপস্থিত হতে পারেননি। তবে, ১৮৯৬-৯৭ মৌসুম পর্যন্ত অস্ট্রেলিয়ায় প্রথম-শ্রেণীর ক্রিকেটে অংশ নিয়েছেন।
এছাড়াও, পালমার অস্ট্রেলীয় রুলস ফুটবলের শীর্ষস্থানীয় খেলোয়াড় ছিলেন। ভিক্টোরিয়ান ফুটবল অ্যাসোসিয়েশন (ভিএফএ) প্রতিযোগিতায় দক্ষিণ মেলবোর্ন ফুটবল ক্লাবের পক্ষে খেলেন তিনি।
ডেভিড বার্নার্ড পালমার ও মেরি পালমার (বিবাহ-পূর্ব ব্যারি) দম্পতির সন্তান তিনি। ব্যক্তিগত জীবনে বিবাহিত তিনি। ১৮৮৮ সালে ফ্রেডেরিক কিন ব্ল্যাকহাম ও লুসিন্ডা অ্যান (বিবাহ-পূর্ব ম্যাকার্থি) দম্পতির কন্যা লুসিন্ডা অ্যান ব্ল্যাকহাম নাম্নী এক রমণীর পাণিগ্রহণ করেন। জন ম্যাকার্থি জ্যাক ব্ল্যাকহাম সম্পর্কে তার শ্যালক।
২২ আগস্ট, ১৯১০ তারিখে ৫১ বছর বয়সে ভিক্টোরিয়ার বেনালা এলাকায় জোই পালমারের দেহাবসান ঘটে।
এস এইচ এম বি নূর চৌধুরী

এস এইচ এম বি নূর চৌধুরী (জন্ম: অজানা) বাংলাদেশ সেনাবাহিনীর একজন সাবেক সামরিক অফিসার। তিনি শেখ মুজিবুর রহমানের আত্মস্বীকৃত ও মৃত্যুদণ্ডাদেশপ্রাপ্ত আসামী। বর্তমানে তিনি কানাডায় অবস্থান করছেন। 
এস এইচ এম বি নূর চৌধুরীর জন্ম সিলেটে। তার বাবার নাম এম এ নূর।
পাকিস্তান সেনাবাহিনীতে চাকুরি করতেন এস এইচ এম বি নূর চৌধুরী। ১৯৭১ সালে পশ্চিম পাকিস্তানে কর্মরত ছিলেন তিনি। মুক্তিযুদ্ধ শুরু হলে জুলাই মাসে পাকিস্তান থেকে ভারতে যান। তাকে মুক্তিবাহিনীতে অন্তর্ভুক্ত করে মুক্তিবাহিনীর প্রধান সেনাপতি জেনারেল মুহাম্মদ আতাউল গণি ওসমানীর এইড ডি ক্যাম্প (এডিসি) হিসেবে নিয়োগ দেওয়া হয়। অক্টোবর মাসের মাঝামাঝি নিয়মিত মুক্তিবাহিনীর জেড ফোর্সে অন্তর্ভুক্ত হন তিনি।
৭৫ এর হত্যাকাণ্ডের সাক্ষী বঙ্গবন্ধুর বিশ্বস্ত গৃহকর্মী আবদুর রহমান শেখ রমা জানান: “১৯৭৫ সালের ১৫ আগস্ট আনুমানিক ভোর ৫টার দিকে হঠাৎ বেগম মুজিব দরজা খুলে বাইরে এসে বলেন, দুস্কৃতকারীরা সেরনিয়াবাতের বাসা আক্রমণ করেছে। দ্রুত লেকের পাড়ে গিয়ে দেখি কিছু আর্মি গুলি করতে করতে বঙ্গবন্ধুর বাড়ির দিকে আসছে। বঙ্গবন্ধুকে তখন পিএ এবং রিসেপশনিস্টের রুমে কথা বলতে দেখি। দোতলায় উঠে দেখি বেগম মুজিব ছোটাছুটি করছেন। তিন তলায় গিয়ে আর্মিরা বাসা আক্রমণ করেছে বলে শেখ কামালকে ঘুম থেকে উঠাই। কামাল দ্রুত একটা শার্ট এবং প্যান্ট পরে নিচের দিকে চলে যান। তার স্ত্রী সুলতানা কামাল দোতলায় আসেন। দোতলায় একইভাবে শেখ জামালকে ঘুম থেকে উঠাই। শেখ জামালও দ্রুত শার্ট-প্যান্ট পরে মায়ের রুমে যান, সঙ্গে তার স্ত্রীও ছিলেন। তখন খুব গুলি হচ্ছিলো। এই পর্যায়ে শেখ কামালের আর্তচীৎকার শুনতে পাই।
এর আগেই বঙ্গবন্ধু নিচে নেমে আবার দোতলায় চলে এসেছিলেন। গুলি থামলে তিনি তার রুম থেকে বের হওয়ামাত্র আর্মিরা তাকে তার বেডরুমের সামনে ঘিরে ফেলে।”
রমা জানান: শেখ মুজিবুর রহমান তাদের বলেন, তোরা কি চাস? কোথায় নিয়া যাবি আমাকে? তারা তখন বঙ্গবন্ধুকে সিঁড়ির দিকে নিয়ে যাচ্ছিলো। দুই/তিন ধাপ নামার পর নিচের দিক থেকে আর্মিরা গুলি করে।
২০২১ সালের ৬ জুন বাংলাদেশ সরকারের মুক্তিযুদ্ধ বিষয়ক মন্ত্রণালয় প্রজ্ঞাপণের মাধ্যমে নুর চৌধুরীসহ মোট ৪ জনের খেতাব বাতিল করে।
ভুলু মিয়া

ভুলু মিয়া (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
ভুলু মিয়ার জন্ম ফেনী জেলার দাগনভূঁইয়া উপজেলার ঢেউলিয়া গ্রামে। তার বাবার নাম বসু মিয়া এবং মায়ের নাম সরবতেন নেছা। তার স্ত্রীর নাম আরজাহান বেগম। তাদের তিন ছেলে দুই মেয়ে। 
ইপিআরে চাকুরি করতেন ভুলু মিয়া। ১৯৭১ সালে কর্মরত ছিলেন দিনাজপুর ইপিআর সেক্টর হেডকোয়ার্টারে। ২৮ মার্চ পাকিস্তানি সেনাবাহিনী তাদের আক্রমণ করে। দুর্যোগপূর্ণ ওই মুহূর্তে ভুলু মিয়া বলিষ্ঠ ভূমিকা পালন করেন। তার নেতৃত্বে সেক্টর হেডকোয়ার্টারে অবস্থানরত বাঙালি ইপিআর সেনারা বিদ্রোহ করে মুক্তিযুদ্ধে যোগ দেন। ভারতে যাওয়ার পর তাদের নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টে অন্তর্ভুক্ত করা হয়।
১৯৭১ সালের ৩১ জুলাই দক্ষিণ অঞ্চলের অন্যতম যোগাযোগ মাধ্যম বাহদুরাবাদ ঘাটে মুক্তিবাহিনীর হঠাৎ আক্রমণে পাকিস্তানি সেনারা হকচকিত হয়ে পড়লেও কয়েক মিনিটের মধ্যেই নিজেদের গুছিয়ে নিয়ে পাল্টা আক্রমণ শুরু করে। ভুলু মিয়া সেদিন ভোরেই তার দল নিয়ে অবস্থান নেন বাহাদুরাবাদ রেলঘাটের জংশন পয়েন্টে। তারা কয়েকটি দলে একযোগে আক্রমণ করবেন সেটি ছিল পরিকল্পনা। মুক্তিযোদ্ধাদের এ দলের নেতৃত্বে ছিলেন এস আই এম নূরুন্নবী খান বীর বিক্রম। নির্দিষ্ট সময়ে ভুলু মিয়া সহযোদ্ধাদের নিয়ে আক্রমণ চালালেন পাকিস্তানি সেনাদের আবাসিক কোয়ার্টার হিসেবে ব্যবহৃত যাত্রীবাহী রেলবগিতে। রকেট লঞ্চার দিয়ে গোলাবর্ষণ এবং একযোগে অনেকগুলো হ্যান্ড গ্রেনেড ছুড়লেন। পাঁচটি রেলবগি ধ্বংস হয়ে যায়। এতে বগিতে ঘুমিয়ে থাকা বেশ কয়েকজন পাকিস্তানি সেনা হতাহত হলো। কিছু পাকিস্তানি সেনা নদীতে ঝাঁপিয়ে পড়ে প্রাণ বাঁচানোর চেষ্টা করল তবে সাঁতার না জানায় তাদের বেশির ভাগই ডুবে মার গেল। আক্রমণের কিছু সময় পর পাকিস্তানি সেনাবাহিনী পাল্টা আক্রমণ উপেক্ষা করে সহযোদ্ধাদের নিয়ে অপারেশন চালিয়ে যান ভুলু মিয়া। একটি শানটিং ইঞ্জিনের ব্যাপক ক্ষতিসাধন করেন তিনি। সম্মুখযুদ্ধও করতে থাকেন। সে সময়ে তিনি সামনাসামনি যুদ্ধ করছিলেন। তখনই পাকিস্তানি সেনাদের খুব কাছে থেকে ছোড়া একটি বুলেট তার বুকের বাঁ পাশে গেলে পেছন দিয়ে বেরিয়ে যায়। পিঠের পেছনে তখন বড় গর্ত। গায়ের গেঞ্জি খুলে দলা করে পিঠের গর্তের মধ্যে ঢুকিয়ে দিয়ে আবার পাকিস্তানি সেনাদের মোকাবেলা করতে লাগলেন ভুলু মিয়া। এ সময়ে তাদের অধিনায়ক অপারেশন শেষ করার সিগন্যাল দেন। এরপর সহযোদ্ধাদের সঙ্গে নিয়ে ক্রল করে পেছনে যেতে থাকেন তিনি। তখনো তার সহযোদ্ধারা বুঝতে পারেননি তিনি গুলিবিদ্ধ হয়ে গুরুতর আহত। পেছনে বেশ কিছুদূর যাওয়ার পর তারা বুঝতে পারলেন তাদের দলনেতা আহন। সে সময়ে তিনি দুর্বল হয়ে পড়েছেন। সহযোদ্ধারা তাকে ফিল্ড চিকিৎসাকেন্দ্রে পাঠান। সুস্থ হয়ে তিনি আবার যুদ্ধে যোগ দেন। পরে যুদ্ধ করেন বৃহত্তর সিলেটের গোয়াইনঘাট, ছাতক, রাধানগরসহ কয়েকটি জায়গায়।
হলদিয়া মাল্টি-মোডেল টার্মিনাল

হলদিয়া মাল্টি মোডেল টার্মিনাল হল পশ্চিমবঙ্গের পূর্ব মেদিনীপুর জেলার বন্দরনগরী হলদিয়ার একটি বার্জ ও ছোট জাহাজের জন্য নির্মীয়মান টার্মিনাল। টার্মিনালটি হলদিয়া বন্দরের কাছেই হুগলি নদীতে নির্মিত হচ্ছে। এই টার্মিনালটি ৬১ একর জমি নিয়ে গড়ে ওঠছে। টার্মিনালটি একটি নদী বন্দর হিসাবে গড়ে তোলা হবে। এই টার্মিনাল নির্মাণ করছে ভারতীয় অভ্যন্তরীণ জলপথ কর্তৃপক্ষ পশ্চিমবঙ্গ ও কলকাতা পোর্ট ট্রাস্ট এর সাহায্যে। এই টার্মিনালটি নির্মিত হলে হলদিয়া থেকে পন্য সহজেই বারাণসী পর্যন্ত পাঠানো যাবে জলপথে। 
হলদিয়ায় মাল্টিমোডাল টার্মিনালটি হলদিয়া ডক কমপ্লেক্সে ৭১.১৬৬ একর জমিতে (মূল টার্মিনালের জন্য ৬১ একর এবং রেল যোগাযোগের জন্য ১০.১৬৬ একর) দুই ধাপে নির্মিত হচ্ছে। প্রথম ধাপে, জলভাগের কাজগুলি, প্রধানত জেটি এবং সম্পর্কিত সুবিধা সরবরাহ করা হচ্ছে। দ্বিতীয় ধাপে, উপকূলীয় নির্মাণ এবং রেল যোগাযোগের সাথে প্রথম পর্যায়ের অবকাঠামো ছাড়িয়ে টার্মিনালের অবকাঠামোটি সম্প্রসারণ করা হবে। সমাপ্তির পরে, টার্মিনালের পণ্য পরিবহনের বার্ষিক ক্ষমতা হবে ৩.০৭ মিলিয়ন টন।
সড়ক পথ ও রেলপথের তুলনায় জলপথে পণ্য পরিবহনের খড়চ কম হওয়ায় ভারত সরকার জলপথে পন্য পরিবহনের সিদ্ধান্ত নেয়। এর জন্য সরকার ঘোষণা করে হলদিয়া থেকে এলাহাবাদ পর্যন্ত জলপথে পন্য পরিবহন করা হবে। এর জন্য সরকার হুগলি ও গঙ্গা নদীতে ছোটো জাহাজ বা বার্জ চলাচলের জন্য পরিকাঠাও গড়ে তুলতে শুরু করে। সরকার থেকে বলা হয় জলপথে পন্য পরিবহনের জন্য হলদিয়া সাহেবগঞ্জ ও বারাণসীতে টার্মিনাল গড়া হবে। এই লক্ষ্যে হলদিয়াতে মাল্টি মোডেল টার্মিনাল নির্মাণ শুরু হয়।
৬ নভেম্বর ২০১৭ সালে, পরিবেশ, বন ও জলবায়ু পরিবর্তন মন্ত্রণালয় হলদিয়া মাল্টি-মোডেল টার্মিনালের নির্মাণের জন্য উপকূলীয় নিয়ন্ত্রণ অঞ্চলের ছাড়পত্র প্রদান করে। ৪০.২২ কোটি টাকা ব্যয়ে হলদিয়া ডক কমপ্লেক্সের ৬১ একর জমিটি কলকাতা বন্দর ট্রাস্টের কাছ থেকে ৩০ বছরের ইজারা নেওয়া হয় এবং ২৩ এপ্রিল ২০১৮ সালে ইজারা নিবন্ধিত হয়।
স্থায়ী অর্থ কমিটি ১৭ অগাস্ট ২০১৬ থেকে ৫ অক্টোবর ২০১৬ সাল প্রকল্পের পর্যন্ত মূল্যায়ন করে। মূল্যায়ন করার পরে আনুমানিক ব্যয় ধরা হয় ৪৯৫ কোটি টাকা। ৩০ জুন ২০১৭ সালে, আইটিডি সিমেন্টেশন ইন্ডিয়া লিমিটেড'কে কাজের চুক্তি প্রদান করা হয়। জুলাই ২০১৭ সালে, প্রকল্পটি শুরু হয়। ২০২০ সালের অক্টোবর মাসে প্রকল্পটি সমাপ্ত হওয়ার কথা রয়েছে। তবে, ৩১ জানুয়ারি ২০২০ সালের হিসাবে ৩৫১.০৮ কোটি টাকা ব্যয়ে প্রকল্পের ৭৮.২ শতাংশ কাজ শেষ হয়েছে।
মাল্টিমোডাল টার্মিনালের নির্মাণের আনুমানিক মোট ব্যয় ৫৯৫.৩৬ কোটি টাকা, যার মধ্যে প্রথম পর্যায়ে ৫১৭.৩৬ কোটি টাকা এবং দ্বিতীয় পর্যায়- রেল যোগাযোগসহ ৭৮.০ কোটি টাকা ব্যয় হবে। 
পশ্চিমবঙ্গে প্রস্তাবিত হলদিয়া বহু উদ্দেশ্যসাধক টার্মিনালটি পশ্চিমবঙ্গ ও উত্তর-পূর্ব ভারতে পণ্য পরিবহনের একটি প্রধান কেন্দ্র হয়ে উঠবে। আগামী ২০১৮ সালের মধ্যে ৫.৯২ এমএমটিপিএ মাল পরিবহনের প্রতিশ্রুতি ও সম্ভাবনা রয়েছে এই টার্মিনালটির। যে সমস্ত প্রধান প্রধান পণ্য এই টার্মিনালটির মাধ্যমে পরিবহন করাহবে তার মধ্যে রয়েছে – ফ্লাই অ্যাশ, বনস্পতি তেল, সিমেন্ট ইত্যাদি।
কাইলি জেনার

কাইলি ক্রিস্টেন জেনার (জন্ম আগস্ট ১০, ১৯৯৭) একজন মার্কিন মিডিয়া ব্যক্তিত্ব, সোশ্যালাইট, মডেল, উদ্যোক্তা এবং ব্যবসায়ী মহিলা। তিনি ২০০৭ থেকে ২০২১ পর্যন্ত রিয়েলিটি টেলিভিশন সিরিজ কিপিং আপ উইথ দ্য কারদাশিয়ানস-এ অভিনয় করার জন্য সবার কাছে পরিচিত এবং কসমেটিক কোম্পানি কাইলি কসমেটিকসের প্রতিষ্ঠাতা ও মালিক। তিনি বর্তমানে সর্বাধিক অনুসরণ করা মহিলা এবং ইনস্টাগ্রামে দ্বিতীয় সর্বাধিক অনুসরণীয় ব্যক্তি।
২০১২ সালে ১৪ বছর বয়সে, তিনি তার বোন কেন্ডালের সঙ্গে ব্র্যান্ড PacSun-এর সাথে মিলে পোশাকের একটি লাইন তৈরী করেন, যেটির নাম দেওয়া হয় "কেন্ডাল এবং কাইলি"। ২০১৫ সালে কাইলি তার নিজস্ব প্রসাধনী ব্র্যান্ড "কাইলি কসমেটিক্স" শুরু করেন।তারা কেন্ডাল এবং কাইলি নামে একটি মোবাইল অ্যাপও প্রকাশ করেছে যা আইটিউনস অ্যাপ স্টোরে প্রথম স্থান এ অর্জন করে।
২০১৪ এবং ২০১৫ সালে, "টাইম" ম্যাগাজিন, সামাজিক গণমাধ্যমে কিশোর-কিশোরীদের মধ্যে তাদের যথেষ্ট প্রভাব থাকার কারণে "২০১৪ সালের সবচেয়ে প্রভাবশালী কিশোর-কিশোরী" তালিকায় জেনার এবং তার বোনদের নামের স্থান দেয়। ২০১৭ সালে, জেনারকে ফোর্বসের সেলিব্রিটি ১০০ তালিকায় স্থান দেওয়া হয়েছিল, যা তাকে তালিকায় প্রদর্শিত হওয়া সবচেয়ে কম বয়সী ব্যক্তি করে তোলে।২০১৭ সালের হিসেবে, ইন্সটাগ্রাম ১০৪ মিলিয়নেরও বেশি অনুসরণকারী নিয়ে, তিনি ইন্সটাগ্রাম সেরা ১০ জন অনুসরণীয় ব্যক্তিদের মধ্যে একজন। নভেম্বর ২০১৮ সালে, নিউ ইয়র্ক পোস্ট তাকে ফ্যাশন শিল্পের সবচেয়ে প্রভাবশালী সেলিব্রিটি হিসেবে স্বীকৃতি দেয়।
২০১৯ সালে, ফোর্বস জেনারের মোট সম্পদ US$১ বিলিয়ন অনুমান করেছে এবং ২১ বছর বয়সে তাকে বিশ্বের সর্বকনিষ্ঠ স্ব-নির্মিত বিলিয়নেয়ার বলে অভিহিত করেছে। 
জেনারের জন্ম হয় মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে। তিনি প্রাক্তন অলিম্পিক ডেক্যাথলিট চ্যাম্পিয়ন ক্যাটলিন জেনারের (তখন ব্রুস জেনার নামে পরিচিত) এবং টেলিভিশন ব্যক্তিত্ব ও ব্যবসায়ী এর সবচেয়ে কনিষ্ঠ মেয়ে। জেনারের একটি বড় বোন, কেন্ডাল এবং আটজন বড় সৎ-ভাইবোন রয়েছে। তার মায়ের প্রথম সংসারে তার তিনজন সৎ বড় বোন এবং একজন বড় ভাই রয়েছে, তারা হলেন, কোর্টনী, কিম, ক্লোয়ি, এবং রব।জেনারের আরো তিন জন সৎ বড় ভাই ও সৎ বড় বোন রয়েছে, যারা তার বাবার আরেকটি সংসার থেকে এসেছেন, তারা হলেন বার্ট, ব্রেন্ডন, ব্রোডী জেনার ও কাসান্দ্রা মারিনো।
জেনার পড়াশোনা করেছিলেন, যেখানে তিনি দলের একজন সদস্য ছিলেন। জেনার সেখানের সমাজিকভাবে আয়োজিত নাটকগুলির পাশাপাশি স্কুলে পড়ার সময়কালে সেখানে আয়োজিত নাটক গুলোতে অভিনয় করেছিলেন বলে জানান। ২০১২ সালে, জেনার সিদ্ধান্ত নেন যে সবচেয়ে সেরা বিকল্প হবে এবং তিনি নিজেকে কর্মসূচীর মধ্যে নথিভূক্ত করে নেন, ২০১৫ সালের জুলাই মাসে, তিনি যুক্তরাষ্ট্রের ক্যালিফোর্নিয়া রাজ্যের শহরের লরেন স্প্রিংস স্কুল থেকে হাই স্কুল সনন্দে স্নাতক পান। 
জেনার বর্তমানে জনপ্রিয় মার্কিন র‍্যাপার ট্রেভিস স্কট-এর সাথে সম্পর্কে আবদ্ধ, যার সাথে তার একটি কন্যাসন্তান ও একটি পুত্রসন্তান রয়েছে, যাদের নাম স্টোর্মি ওয়েবস্টার (জন্ম ফেব্রুয়ারি ১, ২০১৮) ও উলফ ওয়েবস্টার। পূর্বে, ২০১৪ থেকে ২০১৭ সালের মধ্যে জেনারের আরেক জনপ্রিয় মার্কিন র‍্যাপার টাইগা-এর সাথে সম্পর্কে আবদ্ধ ছিলেন।
সীতাকুণ্ড ইউনিয়ন

সীতাকুণ্ড ইউনিয়ন বাংলাদেশের চট্টগ্রাম জেলার অন্তর্গত সীতাকুণ্ড উপজেলার একটি বিলুপ্ত ইউনিয়ন।
সীতাকুণ্ড পৌরসভার আয়তন ছিল ২৮.৯১ বর্গ কিলোমিটার।
১৯৯৮ সালের ১ এপ্রিল ৩নং সীতাকুণ্ড ইউনিয়নের সম্পূর্ণ অংশ নিয়ে সীতাকুণ্ড পৌরসভা গঠিত হওয়ার ফলে ইউনিয়ন পরিষদ কার্যক্রম বিলুপ্ত হয়ে যায়।
কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা

কল্যাণী বিশ্ববিদ্যালয়ে মোট ৩৭ টি কলেজ রয়েছে। এর মধ্যে নদীয়া জেলার ২০ টি মুর্শিদাবাদ জেলার ১৬ টি ও ১ টি উত্তর ২৪ পরগনা জেলার। কলেজ গুলির তালিকা:
কল্যাণী মহাবিদ্যালয়

কল্যাণী মহাবিদ্যালয় (ইংরাজি: Kalyani Mahabidyalay) ১৯৯৯ সালে প্রতিষ্ঠিত কল্যাণী কলেজ নামে পরিচিত। ভারতের পশ্চিমবঙ্গের নদিয়া জেলার কল্যাণীতে অবস্থিত একটি সাধারণ ডিগ্রি কলেজ। এটিতে কলা, বাণিজ্য এবং বিজ্ঞান বিষয়ে স্নাতক কোর্স পড়ানো হয়ে থাকে। মহাবিদ্যালয়টিকল্যাণী বিশ্ববিদ্যালয় দ্বারা অনুমোদিত।
কলেজটি প্রতিষ্ঠিত হয় এবং যাত্রা শুরু করে ১৮ জুলাই, ১৯৯৯ সাল। প্রতিষ্ঠানটি প্রাথমিক পর্যায়ে মাত্র চারটি অনার্স কোর্স এবং ২ পাস কোর্স, চালায়, কিন্তু ২০০০ থেকে ২০০১ সালে কল্যাণী বিশ্ববিদ্যালয় কলেজটিকে ১৮ টি কোর্স অনুমোদন করে। কলেজটি কল্যাণী শিল্পাঞ্চল স্টেশনের খুব কাছেই অবস্থিত।
পূর্ব সাতবাড়িয়া বহুমুখী উচ্চ বিদ্যালয়

পূর্ব সাতবাড়িয়া বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার চন্দনাইশ উপজেলার অন্তর্গত সাতবাড়িয়া ইউনিয়নে অবস্থিত।
১৯৬৭ সালে বিদ্যালয়টি প্রতিষ্ঠিত হয়। তৎকালীন সাতবাড়িয়া ইউনিয়ন পরিষদ চেয়ারম্যান জনাব আলহাজ্ব ফয়জুর রহমান সওদাগরের আন্তরিক প্রচেষ্টা ও এলাকাবাসীর সহযোগিতায় বিদ্যালয়টি প্রতিষ্ঠিত হয়।
বিদ্যালয় পরিচালনার জন্য জনাব মোহাম্মদ আতাউর রহমানকে সভাপতি করে ১১ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব ফরিদ আহমদ। এছাড়া আরো ১০ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয়ে ভবনটি একটি দ্বিতল ভবন। ছাত্র-ছাত্রীদের খেলাধুলার জন্য একটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৯৪%।
জঙ্গীপুর কলেজ

জঙ্গীপুর কলেজ প্রতিষ্ঠিত হয় ১৯৫০ সালে মুর্শিদাবাদ জেলার জঙ্গিপুরের একটি সাধারণ ডিগ্রি কলেজ হিসাবে। এটি কলা, বিজ্ঞান এবং বাণিজ্য বিষয়ে স্নাতক কোর্স অফার করে। কলেজটি কল্যাণী বিশ্ববিদ্যালয়ের অনুমোদিত। 
কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত।
সাতবাড়িয়া বার আউলিয়া হামেদিয়া আলিম মাদ্রাসা

সাতবাড়িয়া বার আউলিয়া হামেদিয়া আলিম মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার চন্দনাইশ উপজেলার সাতবাড়িয়া ইউনিয়নে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়।
১৯৭৬ সালে মাদ্রাসাটি প্রতিষ্ঠিত হয়। চট্টলার ঐতিহ্যবাহী স্বনামধন্য বার আউলিয়া কেরামের আসনস্থলে এক বড় বট বৃক্ষের ছায়া তলে মাদ্রাসাটি প্রতিষ্ঠিত।
মাদ্রাসা পরিচালনার জন্য কে এম ইমতিয়াজকে সভাপতি করে ১৩ জন বিশিষ্ট পরিচালনা পরিষদ রয়েছে। মাদ্রাসার অধ্যক্ষ মাওলানা মুহাম্মদ আবদুর রহমান। এছাড়া আরও ১৬ জন অভিজ্ঞ শিক্ষকমণ্ডলী এ মাদ্রাসায় কর্মরত আছেন। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৫ শতাধিক শিক্ষার্থী অধ্যয়নরত আছে।
বিগত বছরের পাশের হার ৯৮%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।
সাতবাড়িয়া অলি আহমেদ বীর বিক্রম কলেজ

সাতবাড়িয়া অলি আহমেদ বীর বিক্রম কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার চন্দনাইশ উপজেলার সাতবাড়িয়া ইউনিয়নে অবস্থিত।
১৯৮৪ সালে এলাকার কৃতি সন্তান ড. অলি আহমেদ বীর বিক্রম এ প্রতিষ্ঠানটি নিজ নামে প্রতিষ্ঠা করেন।
প্রতিষ্ঠানের অধ্যক্ষ বাবু সুজিত ঘোষ।
প্রতিষ্ঠানিক ভবন দীর্ঘাকার দ্বিতল ভবন। ভবনের সামনে একটি খেলার মাঠ রয়েছে।
এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অধিভুক্ত।
বর্তমানে এক হাজারেরও অধিক শিক্ষার্থী এ কলেজে অধ্যয়নরত আছে।
বিগত বছরের পাশের হার ৮৭%।